Θεσσαλονίκη, 20/11/2024

**Η Lidl Ελλάς στηρίζει την ανάπτυξη και τη βιωσιμότητα στην πράξη.**

**Στο πλαίσιο της Ετήσιας Δημοσιογραφικής Εκδήλωσης με τίτλο «Υπεύθυνοι Συνοδοιπόροι, στον Δρόμο της Βιώσιμης Ανάπτυξης», η εταιρία ανακοίνωσε την κατάκτηση της 2ης θέσης του Ελληνικού λιανεμπορίου τροφίμων και παράλληλα, μία νέα μεγάλη επένδυση 100εκ. ευρώ για την δημιουργία ενός νέου κέντρου διανομής στην Ελευσίνα, πρωτοστατώντας σε μεγάλες συμπράξεις, με κοινωνικό και περιβαλλοντικό πολιτισμό αξιών.**

Την Τρίτη 19 Νοεμβρίου 2024 πραγματοποιήθηκε η Ετήσια Δημοσιογραφική Εκδήλωση της εταιρείας στον Φάρο του Κέντρου Πολιτισμού Ίδρυμα Σταύρος Νιάρχος, όπου ο **CEO και Πρόεδρος Διοίκησης της Lidl Ελλάς**, **Martin Brandenburger**, παρουσίασε το πλάνο επενδύσεων της εταιρείας καθώς και τα σημαντικότερα επιτεύγματά της στο συνεχώς μεταβαλλόμενο τοπίο του λιανεμπορίου τροφίμων στην Ελλάδα.

Σε έναν χώρο με ισχυρούς συμβολισμούς δημιουργίας και καινοτομίας για τη σύγχρονη Ελλάδα, ο **κ.** **Brandenburger** μίλησε για τις **στρατηγικές πρωτοβουλίες της Lidl Ελλάς** που την καθιστούν αναπόσπαστο μέρος της ελληνικής κοινωνίας και οικονομία. Σταθεροί πυλώνες των πρωτοβουλιών παραμένουν η βιώσιμη ανάπτυξη, η κοινωνική ευθύνη και η ευαισθησία για τις περιβαλλοντικές προκλήσεις. Σε αυτό το πλαίσιο, παρουσιάστηκαν δεδομένα από την [**9η κατά σειρά μελέτη κοινωνικο-οικονομικής επίδρασης**](https://corporate.lidl-hellas.gr/sustainability/dimosieuseis/socioeconomic-impact-reports) της **Lidl Ελλάς**, η οποία φέτος εξέτασε για πρώτη φορά την επίδραση της εταιρείας από το **1999** έως το **2023**, αποτιμώντας τις **θετικές επιδράσεις** της λειτουργίας της στην ελληνική οικονομία και κοινωνία τα τελευταία 25 χρόνια.

«Από το 1999, επενδύσαμε στην Ελλάδα πάνω από 1,4 δισ. ευρώ και παραμένουμε σταθεροί στον στόχο μας να προσφέρουμε ποιότητα και προστιθέμενη αξία στους Έλληνες καταναλωτές, αλλά και σε όλα τα μέρη ενδιαφέροντός μας. Με σταθερά και στρατηγικά βήματα, μέχρι το **2029** προχωράμε σε μια **σημαντική επένδυση** ύψους περίπου **100 εκατομμυρίων ευρώ** για τη δημιουργία ενός **νέου κέντρου διανομής** στην **Ελευσίνα**. Με αυτή την κίνηση ενισχύουμε το **συγκριτικό μας πλεονέκτημα**: την καθημερινή τροφοδοσία των καταστημάτων μας με **φρέσκα προϊόντα**, κάτι που μας διαφοροποιεί από τον ανταγωνισμό. **Και ναι, είμαστε υπερήφανοι που με τα 231 καταστήματά μας σήμερα βρισκόμαστε στη δεύτερη θέση του Ελληνικού λιανεμπορίου τροφίμων»**, δήλωσε ο **κ.** **Brandenburger**. Η φετινή μελέτη επιβεβαιώνει τη σημασία της παρουσίας της Lidl Ελλάς, καθώς η εταιρεία συνεισφέρει στο **Ακαθάριστο Εθνικό Προϊόν** (**ΑΕΠ) της χώρας** περισσότερο από **1 δισ. ευρώ** και υποστηρίζει συνολικά **35.800 θέσεις εργασίας**.

Η **Lidl Ελλάς** συνεχίζει να **στηρίζει τους ανθρώπους της** σε κάθε πτυχή της επαγγελματικής τους ζωής. Προσφέρει **ανταγωνιστικές αμοιβές** και **επιπρόσθετες παροχές** που ξεπερνούν τον μέσο όρο της αγοράς ενώ ταυτόχρονα καθιερώνει **νέα πρότυπα** στον τομέα των εργασιακών συνθηκών. Από την 1η Δεκεμβρίου 2023 μετά από εξαγγελία της Κυβέρνησης για αύξηση του κατώτερου μισθού, η **Lidl Ελλάς** ήταν η πρώτη εταιρεία που καθιέρωσε τον κατώτατο μισθό πλήρους απασχόλησης στα **1.000 ευρώ μικτά** για όλους τους εργαζομένους της.  Στο πλαίσιο της εκδήλωσης, ο **κ. Brandenburger** ανακοίνωσε την ολοκλήρωση της υλοποίησης ενός πακέτου μισθολογικών αυξήσεων και επιπλέον παροχών συνολικής αξίας **7 εκατ. ευρώ**, το οποίο είχε ανακοινωθεί τον περασμένο Φεβρουάριο. Το πακέτο αυτό ολοκληρώθηκε τον Σεπτέμβριο με την παροχή **1.000.000€** σε διατακτικές τροφίμων για όλους τους εργαζομένους, επιβεβαιώνοντας έτσι για μία ακόμη φορά την απόλυτη συνέπεια της εταιρείας στις δεσμεύσεις της.

Αναφορά έγινε επίσης στην σημαντική επίδραση της **Lidl Ελλάς** στη στήριξη της **ελληνικής παραγωγής** και των **εξαγωγών**. Από την έναρξη της λειτουργίας της μέχρι σήμερα, αναπτύσσεται μαζί με τους **πάνω από 400 Έλληνες προμηθευτές της**. Προωθεί και ενισχύει την προοπτική τους, εντός και εκτός συνόρων στις αγορές **31 χωρών, συμπεριλαμβανομένων των ΗΠΑ**. Στηρίζει την **τοπική παραγωγή** και την **εξωστρέφειά της** με κύκλο εργασιών που ανέρχεται σε 488,4 εκατ. ευρώ. Παράλληλα, αναβαθμίζει την αγοραστική εμπειρία στα καταστήματά της εγκαινιάζοντας το **«ΓΑΛΠΟ Τυροκομείο»**, το οποίο συνδυάζει όλα τα χαρακτηριστικά που έχουν καθιερώσει τη Lidl ως κορυφαίο παίκτη στο λιανεμπόριο: εξαιρετική ποιότητα, ανταγωνιστικές τιμές και προϊόντα που ξεχωρίζουν για την αυθεντικότητά τους. Έτσι, προσφέρει ισχυρή εναλλακτική πρόταση στη φιλοσοφία του «πάγκου», μέσα από την ευρεία γκάμα ποιοτικών τυροκομικών προϊόντων από επιλεγμένους Έλληνες παραγωγούς.

Η **Lidl Ελλάς**, πέρα από την εφαρμογή των κυβερνητικών μέτρων, αναλαμβάνει πρωτοβουλίες που στοχεύουν **έμπρακτα** στη **στήριξη** και στην **ελάφρυνση** του **οικογενειακού προϋπολογισμού**. Δεν καλύπτει μόνο τις βασικές ανάγκες, αλλά  **αναβαθμίζει ποιοτικά το οικογενειακό τραπέζι, με προϊόντα που πραγματικά κάνουν τη διαφορά στον οικιακό προϋπολογισμό**. Με συνέπεια και στοχευμένες ενέργειες προσφέρει την καλύτερη σχέση ποιότητας-τιμής και επιβεβαιώνει τη θέση της ως η πιο ανταγωνιστική αλυσίδα σούπερ μάρκετ στην ελληνική αγορά.

Στο πλαίσιο της εκδήλωσης, ο κ. Brandenburger αναφέρθηκε στα πρόσφατα **αξιοσημείωτα στοιχεία** για τον πληθωρισμό που αποδεικνύουν την αποτελεσματικότητα του στρατηγικού της σχεδίου. Συγκεκριμένα, τον τελευταίο χρόνο πέτυχε **μόνιμες μειώσεις τιμών** σε **578 προϊόντα ιδιωτικής ετικέτας** καθώς και **μείωση τιμών κατά -13%** σε όλα τα non-food προϊόντα. Σημειώθηκε πως ο εσωτερικός πληθωρισμός μειώθηκε σε σχέση με πέρσι πάνω από 1%, επιτυγχάνοντας μόνιμη μείωση τιμών στα ράφια των καταστημάτων της. Με τη στρατηγική αυτή, η εταιρεία όχι μόνο ανταποκρίνεται αποτελεσματικά στις απαιτήσεις της αγοράς, αλλά διαμορφώνει μια νέα πραγματικότητα στις τιμές. Ενισχύει τη δέσμευσή της να προσφέρει ποιοτικές επιλογές, στις καλύτερες τιμές της αγοράς, και να στηρίξει άμεσα, στην πράξη κάθε πελάτη της.

Η **Lidl Ελλάς** συνεχίζει να ηγείται στον κλάδο του λιανεμπορίου, παραμένοντας αφοσιωμένη στο όραμα ενός καλύτερου αύριο. Με πρωτοβουλίες που βελτιώνουν την καθημερινότητα, στηρίζουν την οικονομία, την κοινωνία και το περιβάλλον, η εταιρεία θέτει σταθερά τον πήχη ψηλά. Με το βλέμμα στο μέλλον, προχωρά με καινοτόμες δράσεις, ενισχύοντας τη θέση της ως πρωτοπόρος στον χώρο.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)